bg ru bg ru hbs_cyr ru bg ky bg bg bg bg ru de bg bg bg bg bg bg bg bg en en en bg uk bg bg en de bg en de bg en de bg bg bg bg bg de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
Честит Ден на независимостта! И не се снишавайте! - plovdivtime.bg
Начало Наследство Честит Ден на независимостта! И не се снишавайте!
Преди 114 години, на 22 септември 1908 г. България отхвърля статута на княжество - васал на Османската империя и обявява своята Независимост. Княз Фердинанд I приема титлата цар на българите. С този акт българската държава отхвърля политическата и финансовата си зависимост от Османската империя, наложена ѝ от големите европейски държави с Берлинския договор.
22 септември е обявен за официален празник с решение на Народното събрание от 10 септември 1998 г. По време на социализма Денят на независимостта е смятан за царски празник и не е честван.
Въпреки че датата е изключително важна за нашата история, тя продължава да бъде неглижирана. Вероятно, защото Независимостта е неудобна. Тя пречи на големите държави да контролират по -малките, на политиците - да упражняват властта си върху гражданите, донякъде пречи и на гражданите, които искат да живеят в блажено неведение, без да носят отговорност за изборите, които правят.
Независимост е една от най- често употребяваните от политиците ни, думи, през последните месеци. Всеки от тях обаче влага различно съдържание в нея. За някои независимостта е да заровим главите си в пясъка и да се правим, че не знаем, че на 500 километра от нас бушува война. За други независимост означава да разменим свободата си срещу обещания за евтин газ. За трети независимост е да напуснем Европа.
Но докато родните политици жонглират с подменените понятия, независимостта на милиони хора - украинци и руснаци е поставена под въпрос. В Русия съпротивата срещу смазващата власт и задушаващия контрол сякаш е напълно изчезнала. В Украйна се борят за свободата си. Макар и недиректна, не по-малка е заплахата за България. С президент , коленичил в краката на руския посланик, с министри , молещи се за благоволението на "Газпром" , със служби, пробити от петоколоници , този празник може и да отпадне от календара.
Всъщност снишавайки се пред телевизорите и компютрите, оправдавайки агресора, правейки се , че не виждаме избитите хора, децата, разкъсани от снаряди, изнасилените жени,  разрушените градове, милионите бежанци, ние не отстояваме независимостта си, а я губим. Заедно с човещината и достойнството, присъщи на цивилиованите общества, в които имаме претенции да живеем.
"Ако искате картина на бъдещето, представете си ботуш, който стъпва върху човешкото лице и остава там завинаги", казва Оруел в 1984.
Сюжет, който никой от нас не вярваше, че ще види. Но се случи. Помислете върху това на днешния празник.
На днешната дата преди 60 години: Открит е първият Дом на младоженците в Пловдив
В Тютюневия град не остана нищо за спасяване
Удължават срока за оферти за ремонта на Хуманитарната за 13 млн. лева, объркали КСС-тата
На днешната дата преди 60 години: Открит е първият Дом на младоженците в Пловдив
В Тютюневия град не остана нищо за спасяване
Удължават срока за оферти за ремонта на Хуманитарната за 13 млн. лева, объркали КСС-тата
Изложба на Медицинския университет гостува на Епископската базилика в Пловдив
С възстановка и официална церемония: Пловдив отбеляза 114-годишнината от Независимостта на България
Ангел Стоев: С провъзгласяването на Манифеста българите показват свободолюбивия си дух
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.